Съдържание

# Класификация на документ

Класифицирането и защитата на документите са важни за бизнеса и правителствените учреждения.

Потребителите и организациите, които си сътрудничат със стопанска цел, обменят информация. Когато част от нея е поверителна, се предполага страните да се споразумеят коя информация е поверителна и как да бъде обозначавана и обработвана. Получателите разчитат, че предоставящият информацията следва установените процедури за обозначаване на нейната поверителност.

LibreOffice предлага стандартизирани средства за изразяване поверителността на информацията и може да се използва от двете страни за постигане на съвместимост. Предоставен е набор от стандартни „полета“, в които може да се съхраняват данни за поверителност. Софтуерът не се опитва да дефинира съдържанието на тези полета. Този подход е по-добър от единствената съществуваща засега алтернатива – подателят да използва произволни средства за обозначаване на поверителност, които може да са безполезни за получателя.

Макар стандартът да е разработен за прилагане в произволни области, в LibreOffice се използват номенклатурата и категориите от аерокосмическата и военната промишленост, където обозначенията за поверителност се базират на политики, свързани с националната сигурност, контрола над износа и интелектуалната собственост.

LibreOffice реализира отворените стандарти, изготвени от TSCP (Transglobal Secure Collaboration Participation, Inc.), които не зависят от конкретни производители. Два от тях са интересни:

- Business Authentication Framework (BAF) указва как да се опише съществуващата политика (която вероятно представлява юридически текст) в машинно четим формат.

- Business Authorization Identification and Labeling Scheme (BAILS) указва как да се цитира такава BAF политика в документ. Понятията в BAILS са толкова общи, че могат да се прилагат във всеки формат, който поддържа дефинирани от потребителя свойства на ниво документ.

## Категории на BAF

По-долу са изброени подразбираните категории на BAF за LibreOffice.

Само категорията „Интелектуална собственост“ променя оформлението на документа с воден знак, полета в колонтитулите и лента с информация в горния край на областта на документа. Всички вмъквани в документа елементи се управляват от конфигурационния файл за класификация.

### Интелектуална собственост

„Интелектуална собственост“ е общ термин за естеството на съдържанието на документа. Изберете тази категория за класифициране на документи с общо предназначение.

### Национална сигурност

Определя категорията на документа по отношение на типа правила за национална сигурност. Избраната категория се записва заедно с документа като метаданни на BAILS в свойствата на файла, като не се внасят промени в оформлението на документа или потребителския интерфейс.

### Ограничения върху износа

Определя категорията на документа по отношение на типа правила за ограничения върху износа. Избраната категория се записва заедно с документа като метаданни на BAILS в свойствата на файла, като не се внасят промени в оформлението на документа или потребителския интерфейс.

За помощ относно класифицирането на документи се обърнете към политиката за защита на данните и съответните служители във вашата организация.

## Подразбирани нива на класификация

LibreOffice предлага подразбирани нива на класифициране на документи (според BAILS), които са показани по-долу, подредени по нарастващо ниво на поверителност:

- Non-Business (Неслужебен): информацията в документа няма да се отрази на дейността, ако стане публично достояние.

- General Business (Служебен): слабо отражение. Ако стане публично достояние, информацията може да повлияе на дейността, да породи неудобство или дребни щети върху имиджа на марка.

- Confidential (Поверителен): умерено отражение. Информацията в документа може да навреди на търговска марка, да предизвика негативен медиен отзвук и загуба на приходи.

- Internal use only (Само за вътрешно ползване): големи щети. Негативни реакции в национални медии, съдебни процеси, глоби, дългосрочни щети върху марка.

## Персонализиране нивата на класификация

LibreOffice ви позволява да персонализирате нивата на класификация за собственото си предприятие. За да промените броя и имената на нивата, копирайте файла example.xml от LibreOffice - PreferencesИнструменти - Настройки - LibreOffice - Пътища - Класификация в локална папка и редактирайте съдържанието му.

Използвайте като образец файла, чието име съдържа вашия локал на LibreOffice.

Запишете файла и променете пътя за класифициране по-горе, така че да сочи към него.

Системният ви администратор може да постави файла с настройки за класифициране в мрежова папка и да осигури използването му от всички потребители.

## Поставяне на съдържание в документи с различно ниво на класификация

За да се предотврати нарушаване на политиката за защита, не се разрешава поставяне на съдържание от документи с високо ниво на класификация в такива с ниско ниво. LibreOffice ще показва предупреждение, когато съдържанието на клипборда е с по-високо ниво на защита от документа цел.

Теми, свързани с показаната

Диалог за класификация на документи и абзаци

Лента с инструменти „Класификация“

Уебсайт на TSCP (Transglobal Secure Collaboration Participation, Inc.)

Документ относно Business Authentication Framework (BAF) (PDF, английски)

Документ относно Business Authorization Identification and Labeling Scheme (BAILS) (PDF, английски)

Моля, подкрепете ни!